S-446/2012

Mál þetta, sem þingfest var og dómtekið þann 17. janúar sl., er höfðað með ákæru lögreglustjórans á Selfossi, dagsettri 22. nóvember 2012, á hendur P-kk-þgf E-kk-þgf G-kk-þgf, kt. […], til heimilis að Réttarholti 4, Selfossi, og H-kk-þgf S-kk-þgf, kt. […], til heimilis að Hverfisgötu 49, Reykjavík. Við þingfestingu málsins var þáttur ákærða H-kk-ef klofinn í sérstakt mál, nr. S-22/2013, og varðar mál þetta því aðeins þátt ákærða P-kk-ef A-kk-ef, en málið er höfðað:

„I. gegn ákærðu báðum fyrir þjófnað

með því að hafa, aðfaranótt fimmtudagsins 18. ágúst 2011 í samverknaði brotist inn í sumarhús við Vörðubrúnir 4 í landi Úthlíðar í Bláskógabyggð með því að spenna upp glugga og stela þaðan 2 sjónvörpum, sjónauka, fjarstýringu, hleðsluborvél ásamt hleðslutæki, verkfærakassa, 3 DVD diskum og einum geisladiski, áfengi og matvælum. (033-2011-5827)

Telst brot ákærðu beggja varða við 1. mgr. 244. gr. almennra hegingarlaga [sic] nr. 19, 1940[.]

II. gegn ákærðu báðum fyrir þjófnað

með því að hafa, síðar sömu nótt og frá greinir í ákærulið I, í samverknaði brotist inn í sumarhús við Rjúpnabraut 5 í landi Úthlíðar í Bláskógabyggð með því að spenna upp útidyrahurð og stela þaðan 2 sjónvörpum, 2 iPod spilurum, HP fartölvu og Nokia eftirlitsmyndavél. (033-2011-5801)

Telst brot ákærðu beggja varða við 1. mgr. 244. gr. almennra hegingarlaga [sic] nr. 19, 1940[.]

III. gegn ákærða H-kk-þgf fyrir þjófnað og skjalabrot

með því að hafa á Selfossi skömmu áður en atburðir samkvæmt ákæruliðum I og II áttu sér stað, stolið skráningarmerkjum af bifreiðinni LJ-669 þar sem hún stóð við Eyraveg 15 á Selfossi og í heimildarleysi og blekkingarskyni sett skráningarmerkin á bifreiðina PX-179. (033-2011-5802)

[…]

IV. gegn ákærða P-kk-þgf fyrir umferðarlagabrot

með því að hafa eftir að atburðir þeir sem frá er getið í ákærulið III ekið bifreiðinni PX-179 (er þá bar skráningarmerki bifreiðarinnar LJ-669, sbr. ákærulið III) sviptur ökurétti ævilangt frá Selfossi um Biskupstungnabraut að innbrotsvettvöngum þeim er lýst er í ákæruliðum I og II. (033-2011-5802)

Telst brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

V. gegn ákærða P-kk-þgf fyrir umferðarlagabrot

með því að hafa ekið bifreiðinni PX-179 (er þá bar skráningarmerki bifreiðarinnar LJ-669, sbr. ákærulið III) sviptur ökurétti ævilangt og óhæfur til að stjórna bifreiðinni örugglega vegna áhrifa amfetamíns og tetrahýdrókannabínólsýru, frá innbrotsvettvöngum þeim er frá greinir í ákæruliðum I og II vestur Biskupstungnabraut að gatnamótum Laugarvatnsvegar þar sem að lögregla varð vör við akstur ákærða og fyrir að hafa þá ekki sinnt stöðvunarmerkjum lögreglu heldur ekið rakleiðis áfram vestur Biskupstungnabraut á ofsahraða, á allt að 164,98 km meðalhraða á 3.941,2 metra vegarkafla frá Borg í Grímsnesi að vegamótum Kiðjabergsvegar, en hámarkshraði á vegarkaflanum var fyrst 70 km á klukkustund og svo 90 km á klukkustund, en ákærði ók síðan af Biskupstungnabraut, norður Þingvallaveg, vestur Grafningsveg efri og vestur Nesjavallaleið, uns ákærði stöðvaði aksturinn við hindrun lögreglu hjá gatnamótum Suðurlandsvegar í Kópavogi, en á meðan að á eftirför lögreglu stóð hundsaði ákærði margítrekað stöðvunarmerki lögreglu og ók fram hjá hindrunum sem lögregla hafði áður sett upp, til að stöðva aksturinn. (033-2011-5802)

Teljast brot ákærða varða við 1. mgr. 48. gr, sbr. 1. mgr., sbr. 2. mgr. 45. gr. [sic], 2. mgr. og 2. mgr., [sic] sbr. 4. mgr. 37. gr. og 3. mgr. 10. gr. [sic] umferðarlaga nr. 50, 1987, allt sbr. 1. mgr. 100. gr. nefndra umferðarlaga.

VI. gegn ákærða P-kk-þgf fyrir fíkniefnabrot

með því að hafa að morgni fimmtudagsins 15. desember 2011 í íbúð 202 að Álftarima 5 á Selfossi, haft í vörslu sinni 0,78 g af tóbaksblönduðu kannabisefni sem lögregla fann við húsleit umrætt sinn. (033-2011-8354)

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

VII. gegn ákærða P-kk-þgf fyrir umferðarlagabrot

með því að hafa, að kvöldi mánudagsins 2. janúar 2012 ekið bifreiðinni IN-691 austur Norðurfell og norður Vesturberg í Reykjavík, sviptur ökurétti ævilangt og óhæfur til að stjórna bifreiðinni örugglega vegna áhrifa amfetamíns og tetrahýdrókannabínólsýru. (007-2012-322)

Teljast brot ákræða [sic] varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987.

VIII. gegn ákærða P-kk-þgf fyrir fíkniefnabrot

með því að hafa aðfaranótt fimmtudagsins 15. mars 2012 í íbúð 202 að Álftarima 5 á Selfossi, haft í vörslu sinni 4,25 g af amfetamíni sem ákærði vísaði lögreglu á við húsleit umrætt sinn og 0,10 af maríhúana sem fíkniefnahundur lögreglu merkti á við húsleitina. (033-2012-1518)

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

IX. gegn ákærða P-kk-þgf fyrir umferðarlagabrot

með því að hafa, síðdegis föstudaginn 1. júní 2012 ekið bifreiðinni NT-249 sviptur ökurétti ævilangt suður Suðurlandsveg við Breiðholtsbraut í Reykjavík.

(007-2102-31614)

Telst brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. sömu laga.

X. gegn ákærða P-kk-þgf fyrir umferðarlagabrot

með því að hafa aðfaranótt laugardagsins 23. júní 2012 ekið bifreiðinni NT-249 um Bústaðaveg í Reykjavík, sviptur ökurétti ævilangt og undir áhrifum áfengis (vínandamagn í blóði 0,78‰)[.] (007-2012-35617)

Teljast brot ákærða varða við 1. mgr. 48. gr. og 1. mgr., sbr. 2. mgr. 45. gr. umferðarlaga nr. 50, 1987.

XI. gegn ákærða P-kk-þgf fyrir fíkniefnabrot

með því að hafa, skömmu eftir hádegi föstudagsins 5. október 2012 að Þórmörk 2 á Selfossi, haft í vörslu sinni 1,27 g af tóbaksblönduðu kannabisefni sem lögregla hann [sic] við húsleit umrætt sinn. (033-2012-6410)

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdur [sic] til refsingar og til greiðslu alls sakarkostnaðar. Þá er þess krafist að ákærða P-kk-þgf E-kk-þgf verði gert að sæta sviptingu ökuréttar, samkvæmt 101. og 102. gr. umferðarlaga nr. 50, 1987 með síðari breytingum og til að sæta upptöku á framangreindum fíkniefnum (efnaskrá nr. 21846 & 22401), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði P-kk-nf Ö-kk-nf mætti við þingfestingu máls þessa, ásamt S-kk-þgf S-kk-þgf hdl., sem skipaður var verjandi ákærða að hans ósk. Við þingfestingu málsins óskaði fulltrúi ákæruvalds bókunar þess efnis að fallið væri frá hraðaakstursbroti því er lýst er í V. ákærulið. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru, eins og henni var breytt við þingfestingu.

Með vísan til skýlausrar játningar ákærða P-kk-ef A-kk-ef og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála.

Í matsgerð frá rannsóknastofu Háskóla Íslands í lyfja- og eiturefnafræðum, vegna ákæruliðar V, kemur fram að amfetamín og tetrahýdrókannabínólsýra hafi fundist í þvagi ákærða. Þá hafi í blóði hans mælst amfetamín 200 ng/ml, en tetrahýdrókannabínól hafi ekki verið í mælanlegu magni í blóði hans. Í matsgerð frá rannsóknastofu Háskóla Íslands í lyfja- og eiturefnafræðum, vegna ákæruliðar VII, kemur fram að amfetamín og tetrahýdrókannabínólsýra hafi fundist í þvagi ákærða. Þá hafi í blóði hans mælst amfetamín 340 ng/ml, en tetrahýdrókannabínól hafi ekki verið í mælanlegu magni í blóði hans. Um málavexti að öðru leyti vísast til ákæruskjals. Sannað er að ákærði P-kk-nf Ö-kk-nf hefur gerst sekur um þá háttsemi sem honum er gefin að sök í ákæru. Hvað varðar heimfærslu til refsiákvæða er það mat dómsins, með vísan til 1. mgr. 180. gr. laga nr. 88/2008, að ekki standi sakfellingu ákærða í vegi þó fíkniefnaakstursbrot ákærða í V. ákærulið, sé þar ranglega heimfært til 45. gr. umferðarlaga, en brotið varðar með réttu við 45. gr. a. sömu laga, sem og þeirri háttsemi ákærða að sinna ekki stöðvunarmerkjum lögreglu, sem lýst er í sama ákærulið, sé þar ranglega heimfærð til 3. mgr. 10. gr. umferðarlaga nr. 50/1987, en brotið varðar með réttu við 3. mgr. 5. gr. sömu laga. Með sömu rökum er það mat dómsins að engu breyti um sekt ákærða, þó í V. ákærulið sé ekki greint sérstaklega frá tíma brots, enda beri ákæran, sem og gögn málsins, með sér að brotið sé framið í beinu framhaldi af brotum samkvæmt I. og II. lið ákæru. Vörnum ákærða varð ekki áfátt vegna ofangreindra atriða. Þó verður ekki fram hjá því litið, hvað varðar VII. og X. lið ákæru, að þar er eingöngu vísað til hátternisreglna umferðarlaga, en háttsemi ákærða ekki heimfærð til 1. mgr. 100. gr. umferðarlaga nr. 50/1987, sem hefur að geyma aðgreinda refsireglu er vísar til hátternisreglna laganna, og verður ákærða því, þrátt fyrir sakfellingu, ekki gerð refsing vegna nefndra ákæruliða, sbr. c. lið 152. gr. og 180. gr. laga nr. 88/2008. Að öðru leyti er háttsemi ákærða rétt færð til refsiákvæða í ákæru og hefur ákærði með háttsemi sinni, að öðru leyti en því sem að framan greinir, unnið sér til refsingar.

Samkvæmt framlögðu sakavottorði á ákærði P-kk-nf Ö-kk-nf þó nokkurn sakaferil að baki, en hann hefur þrettán sinnum áður sætt refsingu. Þau brot sem hafa áhrif við ákvörðun refsingar hans nú eru sátt sem ákærði gekkst undir þann 25. október 2005 en þá var ákærða gert að greiða 60.000 krónur í sekt fyrir að aka sviptur ökurétti. Þá var ákærði, þann 12. febrúar 2007, sakfelldur fyrir ýmis umferðarlagabrot, þar á meðal fyrir að aka undir áhrifum fíkniefna og sviptur ökurétti og var honum gert að greiða 255.000 krónur í sekt til ríkissjóðs auk þess að vera sviptur ökurétti í níu mánuði. Þann 11. desember 2007 sættist ákærði á 45.000 króna sektargreiðslu fyrir brot gegn ávana- og fíkniefnalöggjöf. Þann 31. janúar 2008 var ákærði dæmdur í 45 daga fangelsi fyrir ýmis umferðarlagabrot, þ. á m. fyrir að aka sviptur ökurétti og undir áhrifum áfengis og var hann með þeim dómi sviptur ökurétti í tvö ár. Þá var ákærði sakfelldur þann 11. apríl 2008 fyrir að aka sviptur ökurétti en ekki gerð sérstök refsing. Þann 10. nóvember 2009 var ákærði dæmdur í fjögurra mánaða fangelsi og sviptur ökurétti ævilangt frá 10. maí 2010 að telja, fyrir að aka undir áhrifum áfengis og sviptur ökurétti. Þann 21. desember 2009 var ákærði dæmdur í eins mánaðar fangelsi fyrir að aka sviptur ökurétti, en þar var um hegningarauka að ræða við síðastgreindan dóm. Þann 1. febrúar 2010 var ákærði dæmdur í sex mánaða fangelsi og ævilöng ökuréttarsvipting ítrekuð, fyrir að aka sviptur ökurétti og undir áhrifum amfetamíns, en þar var einnig um hegningarauka að ræða. Þá hlaut ákærði dóm þann 7. júlí 2010, þriggja mánaða fangelsi, hegningarauki, fyrir að aka sviptur ökurétti og undir áhrifum amfetamíns. Loks var ákærði dæmdur þann 21. desember 2010, þá til að sæta fangelsi í níu mánuði meðal annars vegna aksturs sviptur ökurétti og undir áhrifum fíkniefna auk þjófnaðar, og var honum veitt reynslulausn á eftirstöðvum refsingar, 345 daga, til tveggja ára, þann 22. maí 2011. Ákærða hefur samkvæmt framansögðu margítrekað verið refsað fyrir að aka sviptur ökurétti og fyrir að aka undir áhrifum fíkniefna eða áfengis. Þá hefur ákærði með brotum sínum nú rofið skilyrði áðurgreindrar reynslulausnar, og verður refsing nú ákveðin í einu lagi sbr. 60. gr. og 77. gr. almennra hegningarlaga nr. 19/1940.

Að teknu tilliti til brotaferils ákærða, og með vísan til 1. mgr. 72. gr. almennra hegningarlaga nr. 19/1940, er refsing hans hæfilega ákveðin fangelsi í tvö ár og sex mánuði. Ekki þykja efni til að skilorðsbinda refsingu ákærða. Þá er áréttuð ævilöng svipting ökuréttar ákærða.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk 4,25 g af amfetamíni, 0,10 g af maríhúana og 2,05 g af tóbaksblönduðu kannabisefni, sem lögregla lagði hald á við rannsókn málsins.

Meðal gagna málsins liggja frammi fjögur yfirlit um kostnað af rannsókn málsins. Þar af eru þrjú sem einungis varða ákærða P-kk-þf, þ.e. vegna ákæruliða VI, VII og X. Þá liggur frammi yfirlit lögreglu um sakarkostnað vegna ákæruliða II og III, þ.e. máls lögreglu nr. 033-2011-5802, og nemur kostnaður vegna þeirra liða, samtals 173.617 kr., þar af 19.500 kr. vegna töku blóðsýnis úr ákærða P-kk-þgf og 117.317 kr. vegna blóðrannsóknar og matsgerðar vegna fíkniefnaaksturs ákærða P-kk-ef, og rétt þykir að mati dómsins, að hann greiði að fullu. Þá kemur fram í áðurgreindu yfirliti lögreglu að kostnaður við flutning bifreiðarinnar LJ-669 hafi numið, 36.800 kr., sem rétt þykir, að mati dómsins, að ákærði P-kk-nf greiði að hálfu. Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls framangreinds sakarkostnaðar, samtals 604.616 kr., þar af þóknun skipaðs verjanda síns, S-kk-ef S-kk-ef hdl., fyrir dómi og á rannsóknarstigi, sem þykir hæfilega ákveðin 225.900 kr., að teknu tilliti til virðisaukaskatts, auk 58.680 kr., sem er ferðakostnaður verjanda.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, P-kk-nf Ö-kk-nf G-kk-nf, sæti fangelsi í tvö ár og sex mánuði.

Áréttuð er ævilöng svipting ökuréttar ákærða.

Gerð eru upptæk 4,25 g af amfetamíni, 0,10 g af maríhúana og 2,05 g af tóbaksblönduðu kannabisefni.

Ákærði greiði sakarkostnað, samtals 604.616 kr., þar af þóknun skipaðs verjanda síns, S-kk-ef S-kk-ef hdl., 225.900 krónur, að teknu tilliti til virðisaukaskatts, auk 58.680 króna, sem er ferðakostnaður verjanda.

S-kvk-nf I-kvk-nf.